হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার অ্যান্ড দ্য প্রিজনার অব আজকাবান
সিরিজের প্রথম তিনটি বইয়ের মধ্যে, "প্রিজনার অফ আজকাবান" বইটি সবচেয়ে কম সময়ে লেখা হয়েছে। প্রথম বই "হ্যারি পটার অ্যান্ড দ্য ফিলোসফার্স স্টোন" লিখতে পাঁচ বছর এবং দ্বিতীয় বই "হ্যারি পটার অ্যান্ড দ্য চেম্বার অফ সিক্রেটস" লিখতে দুই বছর লেগেছিল। কিন্তু "হ্যারি পটার অ্যান্ড দ্য প্রিজনার অফ আজকাবান" মাত্র এক বছরেই লেখা শেষ হয়েছিল। এ বইয়ে রাওলিং এর সবচেয়ে প্রিয় মুহূর্ত ছিল রেমাস লুপিন চরিত্রটির উপস্থাপনা।